Храмът е разположен в центъра на Триандрия. На мястото му е имало по-малка църква „Кръщение Господне“, издигната от заселените тук в 1922 година бежанци от Мала Азия, които донасят със себе си инвентара, икоите и мощите от своите църкви. Храмът е трикорабна базилика и е осветен на 14 ноември 1948 година от епископ Спиридон Апамейски. Между донесените реликви са икони на Свети Йоан Кръстител. По-късно храмът е прекръстен на „Свети Спиридон“, заради смятаната за чудотворна икона в него. Храмът пострадва от Солунското земетресение през 1978 година.